Klaasen se kolf doen die praatwerkHeinrich Klaasen het vandag ’n honderdtal in ’n opwarmingswedstryd aangeteken. Foto: Surjeet Yadav/AFP. Heinrich Klaasen se beurt van 123 lopies het die Proteas in staat gestel om 360/7 in hul toegelate 50 boulbeurte teen ’n Engeland A-span op te stel. Dit is die Proteas se tweede voorbereidingswedstryd op hul toer na Engeland nadat hulle die eerste kragmeting met ses paaltjies teen die einste span verloor het. Klaasen se vuurwerkvertoning met die kolf beteken egter nou die tuisspan sal teen meer as sewe lopies per boulbeurt moet kolf as hulle die teiken wil verbysteek. Die 30-jarige kolwer is goed deur Andile Phehlukwayo (67) en Rassie van der Dussen (61) bygestaan. Keshav Maharaj, wat die eendagkrieketspan in Temba Bavuma se afwesigheid aanvoer, sal nou sy vertroue in sy boulers moet plaas om die wedstryd vir die Suid-Afrikaners te beklink. Die draaier sal egter ook sy sokkies moet optrek nadat hy in die eerste oefenwedstryd meer as 11 lopies per boulbeurt afgestaan het. Die internasionale eendagreeks tussen Suid-Afrika en Engeland begin amptelik Dinsdag in Chester-le-Street. Proteas 360/7 in 50 boulbeurte: Heinrich Klaasen 123, Andile Phehlukwayo 67 en Sam Cook 3/56. The #Proteas continue their warm-up matches with an official List-A game against England Lions Playing XI: Malan, Hendricks, Markram, van der Dussen, Miller, Klaasen, Phehlukwayo, Maharaj, Nortje, Ngidi, Shamsi Watch Live https://t.co/8Mi1t3XPvf#BePartOfIt — Cricket South Africa (@OfficialCSA) July 14, 2022